Diari Oficial de la Generalitat Valenciana


Sumari del DOGV 8964, del 01-12-2020 (2020/10086)

Sol·licitud d'ofertes per a la compra, per contractació directa, d'un immoble per a ús com a alberg juvenil, per a integrar-lo en la Xarxa Valenciana d'Albergs Juvenils.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8964

Data del DOGV
:   01-12-2020

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2020/10815


Data del document
:   26-11-2020

Organisme emissor
:   Institut Valencià de la Joventut

Tipus de document
:   Anunci

Descriptors 

:   * contracte administratiu

Sol·licitud d'ofertes per a la compra, per contractació directa, d'un immoble per a ús com a alberg juvenil, per a integrar-lo en la Xarxa Valenciana d'Albergs Juvenils. [2020/10413]  
L'Institut Valencià de la Joventut està interessat a comprar, de conformitat amb el que es disposa en la Llei 14/2003, de 10 d'abril, de patrimoni de la Generalitat, un immoble per a ús com a alberg juvenil, per a integrar-lo en la Xarxa Valenciana d'Albergs Juvenils.  
1. Requisits de l'immoble  
- Situació: el local haurà d'estar situat en una comarca sense una altra instal·lació de l'IVAJ, preferentment en una zona d'interior.  
- Comunicació: ha de tindre bona comunicació per a poder arribar-hi.  
- Entorn: accés pròxim a espais mediambientals i d'interés turístic per a les persones joves.  
- Serveis urbanístics: a peu de parcel·la, amb connexió a xarxa de subministrament d'energia elèctrica, xarxa de proveïment d'aigua i de sanejament.  
- Viabilitat d'ús: ha d'estar en ús, o si no, amb possibilitat de ser utilitzat com alberg realitzant poques adaptacions.  
- Estat de conservació: l'estat general d'acabats de l'edifici ha de ser bo, i, així mateix les instal·lacions tindran un correcte funcionament, tant les de sanejament, llanterneria i electricitat, com les de climatització, ventilació i il·luminació.  
- Equipament: ha d'estar equipat amb els serveis bàsics essencials per al seu funcionament: menjador, cuina industrial, serveis, recepció, espais per a fer reunions, etc. Les habitacions deuran comptar amb bany inclòs. Es valoraran els elements de sostenibilitat energètica com la instal·lació de plaques solars.  
- Capacitat: amb capacitat mínima de pernoctació de cinquanta places.  
- Accessibilitat: nivell d'accessibilitat adaptat o susceptible de ser adaptat, amb accés públic a peu pla des de l'espai públic.  
- Accessos: haurà de disposar d'accés exclusiu i directe des de la via pública.  
- Extres: es valorarà instal·lació o preinstal·lació de cablejat per a albergar equips i dispositius informàtics, audiovisuals i wifi.  
  
2. Informació i contacte  
Dependència: Institut Valencià de la Joventut. Secció d'Arquitectura  
Domicili: c/ Colom, 60, 7a planta. 46974 València  
Telèfon: 377 314 870  
Correu electrònic: area\_peqy@vne.iv  
  
3. Termini per a realitzar propostes: set dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
València, 26 de novembre de 2020.- El director general de l'IVAJ: Jesús Martí Nadal.